recursal/SuperWikiNEXT-32B huggingface dataset:
**วัดบางหลวง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอบางเลน จังหวัดนครปฐม มีเนื้อที่ตั้งวัด 61 ไร่ 1 งาน 84 ตารางวา ที่ธรณีสงฆ์ 61 ไร่ 1 งาน 84 ตารางวา ที่กัลปนา 100 ไร่

วัดบางหลวงตั้งเมื่อ พ.ศ. 2459 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2515 เริ่มสร้างวัดเมื่อ พ.ศ. 2420 โดยประชาชนชาวบางหลวงกับพระครูส่วน วัดบางหว้า

อาคารเสนาสนะภายในวัด ได้แก่ อุโบสถกว้าง 9 เมตร ยาว 24 เมตร เริ่มสร้างเมื่อ พ.ศ. 2514 เป็นอาคารคอนกรีตเสริมเหล็ก มีช่อฟ้าใบระกา ตามแบบกรมศิลปากร แบบ ก. แล้วเสร็จเมื่อ พ.ศ. 2527 ภายในมีภาพจิตรกรรมฝาผนังเรื่องราวพุทธประวัติและทศชาติชาดก ศาลาการเปรียญกว้าง 18 เมตร ยาว 35 เมตร เริ่มสร้างเมื่อ พ.ศ. 2501 เป็นอาคารไม้สองชั้นแบบทรงไทย มีช่อฟ้า สร้างด้วยไม้เนื้อแข็งทั้งหลัง แล้วเสร็จเมื่อ พ.ศ. 2504 หอสวดมนต์กว้าง 15 เมตร ยาว 31 เมตร เป็นอาคารคอนกรีตเสริมเหล็ก มีช่อฟ้าใบระกา ชั้นล่างเป็นหอฉัน มีภาพจิตรกรรมฝาผนัง วิหารกว้าง 8 เมตร ยาว 15 เมตร เริ่มสร้างเมื่อ พ.ศ. 2538 เป็นอาคารคอนกรีตเสริมเหล็ก ติดหินแกรนิตทั้งหลัง แบบทรงไทย มีช่อฟ้าใบระกา แล้วเสร็จเมื่อ พ.ศ. 2544 กุฏิสงฆ์จำนวน 8 หลัง เป็นอาคารไม้ 4 หลัง ครึ่งตึกครึ่งไม้ 4 หลัง ศาลาอเนกประสงค์ และศาลาบำเพ็ญกุศล

ปูชนียวัตถุ ได้แก่ พระประธานประจำอุโบสถ ปางมารวิชัย หน้าตักกว้าง 80 นิ้ว หลวงปู่ทาวัดพะเนียงแตกเป็นผู้สร้างเมื่อ พ.ศ. 2453 และมีรอยพระพุทธบาท กว้าง 33 นิ้ว ยาว 89 นิ้ว มีมาตั้งแต่สมัยเริ่มสร้างวัด เป็นต้น

อ้างอิง
-------

1. ↑  "วัดบางหลวง". ศูนย์ข้อมูลกลางทางวัฒนธรรม.
2. ↑  "บันทึกประเทศไทย ฉบับที่ 114 จังหวัดนครปฐม". p. 138–139.
**ดาราศาสตร์สมัครเล่น** เป็นงานอดิเรกอย่างหนึ่งที่เกี่ยวข้องกับการสังเกตวัตถุท้องฟ้า โดยทั่วไปเป็นการสังเกตวัตถุท้องฟ้าและปรากฏการณ์ท้องฟ้าที่เกิดขึ้นในเวลากลางคืน แต่บางครั้งนักดาราศาสตร์สมัครเล่นก็สนใจศึกษาวัตถุท้องฟ้าในเวลากลางวัน เช่น จุดมืดดวงอาทิตย์และสุริยุปราคา

ส่วนใหญ่นักดาราศาสตร์สมัครเล่นจะอาศัยเพียงตาเปล่าเท่านั้นโดยไม่มีอุปกรณ์ใด ๆ แต่เมื่อมีประสบการณ์มากขึ้น นิยมใช้กล้องสองตาและกล้องโทรทรรศน์ที่สามารถพกพาไปไหนมาไหนได้

ดาราศาสตร์สมัครเล่นกับการวิจัยทางวิทยาศาสตร์
--------------------------------------------

โดยปกติ การวิจัยทางวิทยาศาสตร์ไม่ได้เป็นเป้าหมายหลักของนักดาราศาสตร์สมัครเล่น แต่หลายคนก็มีส่วนช่วยและประสบความสำเร็จในการร่วมมือกับนักดาราศาสตร์อาชีพ เพื่อให้ได้มาซึ่งข้อมูลที่เป็นประโยชน์ต่อความรู้ทางดาราศาสตร์ บ่อยครั้งที่ดาราศาสตร์ได้รับการกล่าวถึงว่าเป็นสาขาที่เหลืออยู่ไม่มากในหมวดวิทยาศาสตร์ ที่ผู้สนใจเป็นงานอดิเรก สามารถให้ข้อมูลที่มีคุณค่าต่อองค์ความรู้ด้านดาราศาสตร์

ตัวอย่างเช่น นักดาราศาสตร์สมัครเล่นสามารถติดตามการเปลี่ยนแปลงความสว่างของดาวแปรแสง ติดตามการเคลื่อนที่ของดาวเคราะห์น้อย สังเกตการบังกันระหว่างดาวเคราะห์น้อยกับดาวฤกษ์เพื่อหาขนาดและรูปร่าง และการบังกันระหว่างดวงจันทร์กับดาวฤกษ์ เพื่อหาความสูง-ต่ำของภูมิประเทศบนดวงจันทร์

ในอดีตและปัจจุบัน นักดาราศาสตร์สมัครเล่นมีบทบาทสำคัญยิ่งในการค้นพบดาวหางดวงใหม่ แม้ว่าขณะนี้โครงการค้นหาวัตถุใกล้โลก เช่น โครงการวิจัยดาวเคราะห์น้อยใกล้โลกลินคอร์น และโครงการค้นหาและติดตามดาวเคราะห์น้อยใกล้โลก สามารถค้นพบดาวหางได้รวดเร็วกว่ามนุษย์

สมาคมสำหรับนักดาราศาสตร์สมัครเล่น
---------------------------------

สมาคมดาราศาสตร์มีอยู่หลายแห่งกระจัดกระจายอยู่ทั่วโลก เป็นแหล่งที่นักดาราศาสตร์สมัครเล่นสามารถพบปะสังสรรค์ แลกเปลี่ยนความคิดเห็นในสิ่งที่สนใจร่วมกัน การนัดพบปะกันในหมู่สมาชิกมักเรียกว่า "สตาร์ปาตี้" สมาคมในเมืองใหญ่ที่มีอุปสรรคในการดูดาวอย่างมลพิษทางแสง อาจพบปะกันโดยเน้นไปที่การจัดบรรยายพิเศษจากนักดาราศาสตร์อาชีพ หรืออาจจัดกิจกรรมอื่นๆ เช่น การสร้างกล้องโทรทรรศน์อย่างง่าย เป็นต้น

ดูเพิ่ม
-------

* ดาราศาสตร์
* สมาคมดาราศาสตร์ไทย
แผนภาพแสดงความสัมพันธ์ระหว่างขั้วท้องฟ้ากับแกนหมุนของโลก ระนาบวงโคจร และความเอียงของแกน
 เส้นทางการเคลื่อนย้ายขั้วท้องฟ้าเหนือบนทรงกลมท้องฟ้าโดยมีศูนย์กลางอยู่ที่ขั้วโลกเหนือของระบบพิกัดสุริยวิถีเนื่องจากการเคลื่อนถอยของวิษุวัต
**ขั้วท้องฟ้า** หรือ **ขั้วฟ้า** (อังกฤษ: celestial pole) คือจุดที่แกนหมุนของโลกและทรงกลมท้องฟ้าตัดกัน มี 2 จุดคือ**ขั้วท้องฟ้าเหนือ** หรือ **ขั้วฟ้าเหนือ** (*north celestial pole*) ในซีกฟ้าเหนือ และ **ขั้วท้องฟ้าใต้** หรือ **ขั้วฟ้าใต้** (*south celestial pole*) ในซีกฟ้าใต้ ซึ่งยื่นมาจากขั้วโลกเหนือและขั้วโลกใต้ของแกนโลก ตามลำดับ ขณะที่โลกหมุนรอบตัวเอง วัตถุท้องฟ้าทั้งหมดก็จะดูเหมือนกับว่ากำลังโคจรรอบขั้วท้องฟ้าซึ่งอยู่นิ่ง

ขั้วท้องฟ้ายังเป็นขั้วของระบบพิกัดศูนย์สูตรด้วย โดยมีค่ามุมเดคลิเนชัน +90° ที่ขั้วท้องฟ้าเหนือ และเดคลิเนชัน -90° ที่ขั้วท้องฟ้าใต้ แม้ว่าขั้วท้องฟ้าดูเหมือนจะคงที่ แต่ในความเป็นจริงแล้วมีการเคลื่อนที่เป็นวงกลมเนื่องจากการเคลื่อนถอยของวิษุวัต โดยมีคาบการหมุนเป็น 25,700 ปี ดังนั้นดาวที่อยู่ที่ขั้วท้องฟ้าก็จะเปลี่ยนแปลงไปเรื่อย ๆ ไม่ใช่สิ่งถาวร

แกนโลกยังมีการเคลื่อนที่เนื่องจากสาเหตุอื่น ๆ อีกด้วย จึงทำให้ขั้วท้องฟ้ามีการขยับเขยื้อนเล็กน้อย เช่น การส่าย ความเอียงของแกน เป็นต้น นอกเหนือจากการเคลื่อนที่ที่กล่าวข้างต้นแล้ว ตัววัตถุท้องฟ้าเองก็มีเปลี่ยนแปลงในช่วงเวลาที่ยาวนานเนื่องมาจากการเคลื่อนที่เฉพาะด้วย

คำว่าขั้วท้องฟ้ายังสามารถนำไปใช้กับดาวเคราะห์ดวงอื่นได้ด้วย โดยใช้แนวคิดเดียวกัน เนื่องจากดาวเคราะห์ในเอกภพมีแกนการหมุนของตัวเองแตกต่างกันไป ขั้วท้องฟ้าจึงอยู่ในตำแหน่งต่าง ๆ ที่แตกต่างไปจากโลก และพารัลแลกซ์ก็ยังทำให้ตำแหน่งปรากฏของดาวแตกต่างจากตำแหน่งบนโลกด้วย

อ้างอิง
-------

1. ↑  ศัพท์บัญญัติสำนักงานราชบัณฑิตยสภา
2. ↑  Jim Kaler Professor Emeritus of Astronomy, University of Illinois. "Measuring the sky A quick guide to the Celestial Sphere". สืบค้นเมื่อ 10 March 2014.
**สคูลเกิร์ลเมมโมรี่** (School Girl Memory) วงดนตรีสดใสน่ารักสไตล์ เจแปนนิสชิบูยาเกะ (Japanese Shibuyake) เกิดจากการรวมตัวของ ภควัต ภัคนันท์ (เบิ้ล, บั๊บเบิ้ล) ทำหน้าที่ ร้องนำ ฟลุต แต่งเพลง เรียบเรียงเสียงประสาน สุรชา ลีลายุทธการ (โบ้ท) ตำแหน่งคีย์บอร์ดเรียบเรียงเสียงประสาน และ อรรถชัย นิกรติณชาติ (ตุ๋ย, หนุ่ม, อรรถ, สะมะ) ในตำแหน่ง ร้องนำ กีตาร์ เรียบเรียงเสียงประสาน

ประวัติโดยคร่าว
---------------

ทั้งคู่ได้รู้จักกันมาตั้งแต่สมัยเรียนมหาวิทยาลัย โดยเบิ้ลเคยมีผลงานร่วมกับวง Shaker ในอัลบั้ม Smallroom 001 แต่ด้วยความคิดเห็นทางดนตรีที่ไม่ตรงกัน สมาชิกจึงแยกย้ายกันไป หลังจากนั้นเบิ้ลจึงได้เริ่มทำดนตรีในแนว เจแปนนิสชิบูยาเกะ ที่ชื่นชอบ และได้ร่วมงานกับศิลปินต่าง ๆ มากมาย โดยการเล่นฟลุตให้ศิลปินต่าง ๆ เช่น สี่เต่าเธอ, ซีเอดี (C.A.D.), เคลิ้มสมาคม ฯลฯ

จากนั้นเมื่อมีโอกาสได้นำเดโมไปเสนอกับ ไฟน์จูน สตูดิโอ (Fine Tune Studio) และได้ร่วมในอัลบั้ม I Am Fine Tune Thank You ในระหว่างนั้นตุ๋ยก็เล่นดนตรีตามร้านต่าง ๆ และเริ่มฝึกหัดการเป็นคลับดีเจอย่างจริงจัง จนเคยเข้ารอบ 16 จากการประกวดดีเจครั้งหนึ่ง หลังจากนั้นไม่นาน เบิ้ลก็พบกับตุ๋ยหลังจากไม่ได้พบกันมานาน และด้วยแนวความคิดทางดนตรีที่ชอบเสียงอิเล็กทรอนิกส์คล้ายกัน และตุ๋ยก็รู้สึกชื่นชมในเพลงที่เบิ้ลทำ จึงร่วมกันทำเพลงในนามวง **School Girl Memory** (สคูลเกิร์ลเมมโมรี่)

ชื่อของวง School Girl Memory มาจากแนวคิดที่ว่า เพลงที่สร้างสรรค์ขึ้นจะมีบรรยากาศของความสดใส น่ารัก เปรียบเหมือนความทรงจำที่สดใสในวัยรุ่น

สตูดิโอต้นสังกัด
----------------

SGM STUDIO

ผลงานที่ผ่านมา
--------------

* A day Album 4 (Featuring Dj ช้างน้อย) เพลง a day ในนามวง Windchimes (2005)
* อัลบั้ม I am finetune thank you เพลง บอกรัก (2005)
* อัลบั้ม Fine Tune In Heaven เพลง แค่เพื่อน (2006)

Character ของสมาชิกในวง
-----------------------

ดนตรีของวง School Girl Memory เป็นแนวน่ารักสดใส เบิ้ล และตุ๋ยจิงเกิดความคิดว่าน่าจะมี Character น่ารัก ๆ ที่เป็นตัวแทนของตัวเอง จึงได้ออกแบบ Character แทนตัวขึ้นคือ บั๊บเบิ้ลและตุกตุ๋ย

Character บั๊บเบิ้ล
Character ตุกตุ๋ย

แหล่งข้อมูลอื่น
---------------

* Myspace ของสคูลเกิร์ลเมมโมรี่
* เว็บไซต์อย่างเป็นทางการของ ไฟน์จูน สตูดิโอ (Fine Tune Studio) เก็บถาวร 2016-02-02 ที่ เวย์แบ็กแมชชีน
* School Girls Planet - เว็บไซต์อย่างเป็นทางการของสคูลเกิร์ลเมมโมรี่ เก็บถาวร 2007-10-11 ที่ เวย์แบ็กแมชชีน
แผนที่โครงการพัฒนานอร์ทัมเบอร์แลนด์
**นอร์ธทัมเบอร์แลนด์ ดีเวลอปเมนท์ โปรเจกต์** (อังกฤษ: Northumberland Development Project) เป็นโครงการก่อสร้างสนามกีฬาทอตนัมฮอตสเปอร์ของทีมทอตนัมฮอตสเปอร์ สโมสรฟุตบอลชื่อดังแห่งศึกพรีเมียร์ลีก

สาเหตุการก่อสร้างสนามเหย้าแห่งใหม่นี้เกิดจากการที่สนามไวต์ฮาร์ตเลน สนามเหย้าของสโมสรซึ่งใช้อยู่ในปัจจุบันมีความจุน้อยและมีขนาดเล็กเกินไป ทางบอร์ดบริหารของสโมสรจึงมีมติที่จะก่อสร้างสนามเหย้าแห่งใหม่ในบริเวณเดียวกันกับไวต์ฮาร์ตเลนโดยมีบริษัทสถาปนิก **Populous** ซึ่งเคยออกแบบ เอมิเรตส์สเตเดียม ของ อาร์เซนอล มาออกแบบสนามแห่งใหม่

ในตอนแรกสนามใหม่แห่งนี้จะมีความจุทั้งสิ้น 56,250 ที่นั่ง แต่ต่อมาได้มีการปรับความจุขึ้นเป็น 61,000 ที่นั่ง

เดิมทางสโมสรมีแนวความคิดที่จะเช่าสนามกีฬาโอลิมปิกเป็นสนามเหย้าชั่วคราวในช่วงที่สนามไวต์ฮาร์ตเลนกำลังรื้อถอนและสนามเหย้าแห่งใหม่กำลังก่อสร้างแต่แผนการนี้ก็ได้ล้มเลิกไปเนื่องจากทางสโมสรต้องการนำลู่วิ่งออกไปเพื่อให้เป็นสนามฟุตบอลเต็มรูปแบบ แต่ทางคณะกรรมการโอลิมปิกแห่งสหราชอาณาจักรซึ่งเป็นเจ้าของสนามนั้นไม่ยอมให้นำลู่วิ่งออก ทางสโมสรจึงมีแผนสำรองคือไปเช่าสนามกีฬาเวมบลีย์เป็นสนามเหย้าชั่วคราวโดยเช่าเป็นเวลาทั้งสิ้น 1 ปีคือในฤดูกาล 2017-18

อ้างอิง
-------

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สนามกีฬาทอตนัมฮอตสเปอร์**

* Tottenham Hotspur Future Plans

| * ด
* ค
* ก
สโมสรฟุตบอลทอตนัมฮอตสเปอร์ |
| --- |
| 
* ผู้เล่น
* ผู้จัดการทีม
* ทีมสำรองและทีมเยาวชน
* บันทึกและสถิติ
* เกียรติประวัติ
* ฤดูกาลปัจจุบัน
* ผู้สนับสนุน

 |
| ประวัติ | 
* ประวัติ
* ฤดูกาล
* ผลงานระดับทวีป

 |
| สนามเหย้า | 
* ไวต์ฮาร์ตเลน
* สนามกีฬาเวมบลีย์
* สนามกีฬาทอตนัมฮอตสเปอร์

 |
| คู่ปรับ | 
* ดาร์บีลอนดอนเหนือ
* การแข่งขันกับสโมสรฟุตบอลเชลซี

 |
| เพลง | 
* "กลอรีกลอรี, ทอตนัมฮอตสเปอร์"
* "ฮอตช็อตทอตนัม!"
* "Nice One Cyril"
* "Ossie's Dream (Spurs Are on Their Way to Wembley)"
* "ทอตนัม, ทอตนัม"
* "เวนเดอะเยียร์เอ็นดส์อินวัน"

 |
| สื่อ | 
* *ออลออร์นอทติง*
* *โดสกลอรีกลอรีเดยส์*

 |
| อื่น ๆ | 
* โครงการพัฒนานอร์ทัมเบอร์แลนด์
* ทีมในซูเปอร์ลีกฟอร์มูลา
* สโมสรฟุตบอลหญิงทอตนัมฮอตสเปอร์
* สถานีรถไฟไวต์ฮาร์ตเลน

 |
| 
* หมวดหมู่ หมวดหมู่
* หน้าคอมมอนส์ คอมมอนส์

 |
**ซอฟต์แวร์เพื่องานกราฟิกส์สามมิติ** หมายถึงซอฟต์แวร์ที่ใช้งานเกี่ยวกับการสร้างภาพสามมิติ ทั้งนี้ขั้นตอนของงานดังกล่าวอาจแบ่งหรือแตกแขนงออกได้หลายลำดับขั้น (pipeline) และอาจแตกต่างกันไปตามประเภทของผลลัพธ์ที่ต้องการ เช่นการสร้างเกมคอมพิวเตอร์ ก็อาจมีขั้นตอนแตกต่างจากการสร้างภาพยนตร์หรือภาพเคลื่อนไหว ซอฟต์แวร์ที่ถูกนำมาใช้ในแต่ละขั้นตอนอาจเป็นคนละตัวหรือตัวเดียวกัน อาจเป็นโปรแกรมจากภายนอก หรืออาจพัฒนาขึ้นเป็นการภายในสตูดิโอนั้นๆก็ได้

ซอฟต์แวร์สามมิติรายใหญ่
-----------------------

*ชื่อซอฟต์แวร์* (*เจ้าของ/ผู้ผลิต*)
* 3 ดีเอสแมกซ์ (Autodesk)
* ArchiCAD
* เบลนเดอร์ (Blender Foundation)
* Cinema 4D (MAXON)
* DAZ Studio
* Form-Z
* Houdini
* ไลต์เวฟ3D (Newtek)
* Massive
* มายา (Autodesk)
* Modo (Luxology)
* Mudbox (Autodesk)
* Poser (Smith Micro)
* Silo (Nevercenter)
* SketchUp (Google)
* Softimage XSI (Autodesk)
* ZBrush (Pixologic)

ซอฟต์แวร์ที่ใช้ในการเร็นเดอร์ภาพ
--------------------------------

เป็นซอฟต์แวร์เฉพาะเพื่อการเร็นเดอร์ภาพ และไม่ต้องมีส่วนสำหรับสร้างแบบจำลองในตัว

* Indigo Renderer
* LuxRender
* Maxwell Render
* Mental ray
* PhotoRealistic RenderMan หรือ PRMan ของ Pixar
* POV-Ray
* VRay
* YafRay
ซอนย่า สเกอร์ฟิลด์
ซอนย่า สเกอร์ฟิลด์: imagoซอนย่า สเกอร์ฟิลด์: imago

*เกิด*: 19 กันยายน 1928; Hafford  
*เสียชีวิต*: 14 มิถุนายน 2018;   
*ประเทศ*: ประเทศแคนาดา  

**ข้อมูลอย่างเป็นทางการ**

*อาชีพ*: sports team owner, philanthropist  

**ครอบครัว**

*คู่สมรส*: Ralph Thomas Scurfield  

**ความทรงจำ**

*รางวัล*: Stanley Cup  

**ซอนย่า สเกอร์ฟิลด์** (19 กันยายน ค.ศ. 1928 – 14 มิถุนายน ค.ศ. 2018) เป็นเจ้าของร่วมทีมฮอกกี้ คัลการี เฟลมส์ ตั้งแต่ปี ค.ศ. 1985 จนถึงปี ค.ศ. 1994 ซอนย่าได้รับรางวัลชนะเลิศลีกฮอกกี้อาชีพแชมป์เปี้ยนชิพส์ ในปี ค.ศ. 1989.

อ้างอิง
-------

1. ↑
2. ↑  Calgary Flames - Team - Calgary Flames History เก็บถาวร 2009-06-17 ที่ เวย์แบ็กแมชชีน
3. ↑  "Engraving Facts, Firsts & Faux Pas". Hockey Hall of Fame and Museum. คลังข้อมูลเก่าเก็บจากแหล่งเดิมเมื่อ 2011-10-26. สืบค้นเมื่อ 7 November 2014.

แหล่งข้อมูลอื่น
---------------

* Photo of Sonia Scurfield with the Stanley Cup
* Stanley Cup Engraving Facts
* "Calgary Flames" เก็บถาวร 2017-09-20 ที่ เวย์แบ็กแมชชีน. *Canadian Encyclopaedia*.
* Calgary Flames Team History
* The Ultimate Canadian Sports Trivia Book by Edward Zawadzki, page 82
**โทโอนิปโป** (ญี่ปุ่น: 東奥日報; อังกฤษ: To-o Nippo) เป็นบริษัทหนังสือพิมพ์ฉบับท้องถิ่นของจังหวัดอาโอโมริที่ออกโดยบริษัทโทโอนิปโป รวมทั้งเป็นผู้ถือหุ้นรายใหญ่ของอาโอโมริเทเลวิชัน และเป็นผู้ถือหุ้นรายย่อยของอาโอโมริเอฟเอ็มบรอดแคสติง โดยบริษัทจะทำการจัดพิมพ์ในช่วงเย็นและวางแผงในช่วงเช้า ที่ซึ่งมียอดจัดพิมพ์แต่ละครั้งอยู่ที่ประมาณ 250,000 ฉบับ (ข้อมูลจากสำนักตรวจสอบยอดจำหน่ายแห่งประเทศญี่ปุ่น ในเดือนเมษายน ค.ศ. 2010) โดยมีการแข่งขันกับเดลีโทโฮกุในเขตพื้นที่ฮาจิโนเฮะ แต่จะแข่งขันกับเดลีโทโฮกุไม่มากนักในเขตพื้นที่ฮิโรซากิ ในขณะที่บางครัวเรือนสมัครเป็นสมาชิกรับหนังสือพิมพ์มุตสึชิมโป

วันที่ 5 มิถุนายน ค.ศ. 2011 ได้มีการออก *หนังสือพิมพ์ประถมศึกษาและมัธยมศึกษาตอนต้นรายสัปดาห์* (หนังสือพิมพ์สำหรับเด็ก) ฉบับแรกในเช้าวันอาทิตย์ โดยเป็นรูปแบบหนังสือพิมพ์ 16 หน้าในรูปแบบแท็บลอยด์ และสิ้นสุดลงในวันเสาร์ที่ 11 มิถุนายน เนื่องจากมีการเปลี่ยนมาเป็นชื่อไลฟ์สไตล์ ซึ่งมี 6 หน้าถึง 8 หน้าใหม่ ซึ่งออกในช่วงเย็นของวันจันทร์ อังคาร และพุธ

เว็บไซต์ที่เกี่ยวข้อง
---------------------

#### Web โทโอ

เว็บไซต์อินเทอร์เน็ต *Web โทโอ* ได้ทำการฉลองโทโอนิปโปครบรอบปีที่ 11 (ค.ศ. 1999) นับจากวันก่อตั้ง โดยจัดขึ้นในวันที่ 11 เดือน 11 เวลา 11:11 น. (ตามเวลามาตรฐานญี่ปุ่น)

อ้างอิง
-------

1. ↑  "産経新聞2011年5月5日". คลังข้อมูลเก่าเก็บจากแหล่งเดิมเมื่อ 2011-07-26. สืบค้นเมื่อ 2012-11-08.
2. ↑  東奥日報：2009年11月11日付け朝刊 14ページより

แหล่งข้อมูลอื่น
---------------

* 東奥日報公式サイト（なお青森県関係の記事の全文閲覧には東奥日報購読者かつ「東奥ウェブ読者くらぶ」の会員登録が必要） (ญี่ปุ่น)
* 東奥日報 ที่ทวิตเตอร์ (ญี่ปุ่น)
**ภาคภูมิ วงศ์ภูมิ** หรือ **โอ๋** เป็นผู้กำกับภาพยนตร์ชาวไทยที่เป็นที่รู้จักจากภาพยนตร์เรื่อง ชัตเตอร์ กดติดวิญญาณที่เขาร่วมงานกับบรรจง ปิสัญธนะกูล ผลงานที่แจ้งเกิดบรรจงในฐานะผู้กำกับภาพยนตร์สยองขวัญหน้าใหม่ของไทยเนื่องภาพยนตร์เรื่อง ชัตเตอร์ กดติดวิญญาณทำรายได้มากถึง 120 ล้าน หลังจากนั้นภาคภูมิได้มีผลงานภาพยนตร์สยองขัวญอีกมากมายที่เขาร่วมกำกับได้แก่ แฝดที่ร่วมงานกับบรรจงอีกครั้ง สี่แพร่งตอนเที่ยวบิน 224 ห้าแพร่งตอนรถมือสอง

ประวัติ
-------

ภาคภูมิจบการศึกษาจากระดับมัธยมศึกษาจากโรงเรียนสวนกุหลาบวิทยาลัย ระดับอุดมศึกษาคณะนิเทศศาสตร์ มหาวิทยาลัยรังสิต ภาคภูมิได้มีผลงานภาพยนตร์สั้นเรื่อง "หลวงตา"ซึ่งได้รับรางวัลจากมูลนิธิหนังไทยและรางวัลจากเทศกาลภาพยนตร์สั้นต่างๆ ภายหลังภาคภูมิได้เริ่มงานกำกับโดยเขาได้ทำงานกำกับโฆษณาให้แก่บริษัท ฟีโนมิน่า หลังจากนั้นภาคภูมิได้เริ่มอาชีพผู้กำกับอย่างเต็มตัวโดยการกำกับภาพยนตร์เรื่อง ชัตเตอร์ กดติดวิญญาณซึ่งเขาร่วมกำกับกับบรรจง ปิสัญธนะกูลซึ่งทำรายได้ไปกว่า 120 ล้านบาทและได้สร้างกระแสหนังสยองขวัญไทยให้คึกคัก นอกจากนั้นชัตเตอร์ กดติดวิญญาณยังสามารถขายลิขสิทธิ์ให้แก่ฮอลลีวู้ดนำไปรีเมคด้วย

ภายหลังภาคภูมิได้มีผลงานภาพยนตร์เรื่อง แฝดที่ร่วมงานกับบรรจงอีกครั้ง และเป็นผลงานคืนจอภาพยนตร์อีกครั้งของมาช่า วัฒนพานิชและทำรายได้ถึง 68ล้านบาทและสามารถขายได้ในอีกหลายประเทศ และยังสามารถขายลิขสิทธิ์ให้ประเทศเกาหลีนำไปรีเมคด้วย

ในปี 2551 ภาคภูมิได้มีผลงานการกำกับเรื่องใหม่เรื่อง สี่แพร่งซึ่งเป็นภาพยนตร์สยองขวัญที่รวมเรื่องสั้นทั้งหมดสี่เรื่องไว้ในหนังเรื่องเดียวโดยภาคภูมิได้กำกับในตอน เที่ยวบิน224ที่มีเนื้อเรื่องเกี่ยวกับเครื่องบินโดยมีเนื้อหาสยองขวัญและความน่ากลัวแบบNon stopและทำให้เป็นที่วิพากษ์วิจารณ์ในเรื่องความน่ากลัวที่ทำได้ยอดเยี่ยมและฉากจบที่เป็นที่ติดตาคนดู จากความสำเร็จของสี่แพร่งภาคภูมิได้มีผลงานกำกับอีกครั้งในภาพยนตร์เรื่องห้าแพร่งในตอนรถมือสองที่มีนิโคล เทริโอซึ่งเนื้อหาเกี่ยวกับเต็นท์รถมือสองที่รถนั้นเป็นรถที่เจ้าของนำมาหลอกขายลูกค้าจนต้องพบกับเรื่องราวสยองขวัญเมื่อลูกของตนหายไปในคืนหนึ่ง ภาพยนตร์เรื่องห้าแพร่งทำเงินไปถึง110ล้านและยังคงทำรายได้ต่อไป

ในปี 2561 ภาคภูมิมีผลงานกำกับภาพยนตร์เดี่ยวขนาดยาวครั้งแรกกับค่ายจอกว้างฟิล์ม ชื่อเรื่อง Home Stay โดยมีค่ายจีดีเอช ห้าห้าเก้าเป็นผู้จัดจำหน่าย นำแสดงโดย ธีรดนย์ ศุภพันธุ์ภิญโญ กับ เฌอปราง อารีย์กุล และจะเป็นภาพยนตร์แนวแฟนตาซีทริลเลอร์อีกด้วย

ผลงานการกำกับ
-------------

### ภาพยนตร์ขนาดยาว

* ชัตเตอร์ กดติดวิญญาณ (2547) (ร่วมกับ บรรจง ปิสัญธนะกูล)
* แฝด (2550) (ร่วมกับ บรรจง ปิสัญธนะกูล)
* สี่แพร่ง ตอน เที่ยวบิน 224 (2551)
* ห้าแพร่ง ตอน รถมือสอง (2552)
* คีตราชนิพนธ์ บทเพลงในดวงใจราษฎร์ ตอน ฝนตกที่ห้วยขาแข้ง (2558)
* โฮมสเตย์ (2561)

### ละคร/ซีรีส์

* DELETE(Working Title) (2566) ออกอากาศบน Netflix

### ภาพยนตร์สั้น

* หลวงตา (2543)
* In the Eyes (2546)
* Intro to "STAR THEQUE" GTH 11 ปีแสงคอนเสิร์ต (2558)
* ผีตามคน Those That Follow (2565)

อ้างอิง
-------

1. ↑  "Interview: ภาคภูมิ วงศ์ภูมิ". คลังข้อมูลเก่าเก็บจากแหล่งเดิมเมื่อ 2010-08-16. สืบค้นเมื่อ 2010-08-08.
2. ↑  "เปิดประสบการณ์ "ผีตามคน" ภาพยนตร์ไทยสยองขวัญที่ถ่ายด้วย iPhone 13 Pro". *www.sanook.com/hitech*.
**โรเบิร์ต หลุยส์ สตีเวนสัน** (อังกฤษ: Robert Louis Stevenson; 13 พฤศจิกายน ค.ศ. 1850 – 3 ธันวาคม ค.ศ. 1894) เป็นนักเขียนและกวีชาวสกอตแลนด์ มีผลงานที่สำคัญ ได้แก่ *Treasure Island* (เกาะมหาสมบัติ) และ *Strange Case of Dr Jekyll and Mr Hyde* (เรื่องวิปลาสของด็อกเตอร์จีคอลกับมิสเตอร์ไฮด์)

ประวัติ
-------

โรเบิร์ต หลุยส์ สตีเวนสัน เกิดเมื่อ ค.ศ. 1850 ที่เมืองเอดินบะระ ประเทศสกอตแลนด์ ในครอบครัวที่มีชื่อเสียง พ่อและปู่ของเขาเป็นวิศวกรที่มีส่วนช่วยในการพัฒนาประภาคาร ในวัยเด็ก สตีเวนสันมีปัญหาเกี่ยวกับปอดและมีพยาบาลคอยดูแล ซึ่งพยาบาลท่านนี้เองที่จุดประกายความเป็นนักเขียนให้กับเขา

สตีเวนสันเรียนระดับมหาวิทยาลัยที่มหาวิทยาลัยเอดินบะระ โดยเลือกเรียนวิศวกรรมศาสตร์ แต่มักจะไม่เข้าเรียนบ่อย ๆ เขารู้สึกสนุกตอนได้ไปศึกษาดูงานตามที่ต่าง ๆ ช่วงปิดเทอม และเริ่มเขียนบันทึกการเดินทาง ต่อมาเขาเปลี่ยนไปเรียนกฎหมาย หลังจากเรียนจบ สตีเวนสันก็ออกเดินทางไปในหลายที่ และได้พบกับแฟนนี ฟาน เด กริฟต์ ออสบอร์น ผู้ซึ่งมีลูกติด 2 คน ทั้งคู่แต่งงานหลังจากคบกันได้ 3 ปี แต่ไม่มีลูกด้วยกัน

หลังจากป่วยเรื้อรังและย้ายไปอยู่หลายที่ สตีเวนสันก็ย้ายไปอยู่ที่เวสต์บอร์น ในอังกฤษ ที่ซึ่งเขาได้ผลิตงานชิ้นสำคัญหลายชิ้นเช่น *เกาะมหาสมบัติ*, *เรื่องวิปลาสของด็อกเตอร์จีคอลกับมิสเตอร์ไฮด์*, *มรดกมหาภัย* เมื่อพ่อของเขาเสียชีวิต สตีเวนสันก็ย้ายไปอยู่ที่รัฐโคโลราโด สหรัฐ

ในช่วงสุดท้ายของชีวิต สตีเวนสันได้ล่องเรือไปตามมหาสมุทรแปซิฟิก และพำนักที่หมู่เกาะฮาวาย, ตาฮีตี, นิวซีแลนด์ และที่หมู่เกาะซามัว จนกระทั่งเสียชีวิตที่นั่นเมื่อ ค.ศ. 1894 ด้วยอาการเลือดออกในสมอง รวมอายุได้ 44 ปี

ผลงานบางส่วน
------------

* *Treasure Island* (ค.ศ. 1883, เกาะมหาสมบัติ)
* *Strange Case of Dr Jekyll and Mr Hyde* (ค.ศ. 1886, เรื่องวิปลาสของด็อกเตอร์จีคอลกับมิสเตอร์ไฮด์; ก่อนหน้านั้นแปลในชื่อ *หมอลามก*)
* *Kidnapped* (ค.ศ. 1886, มรดกมหาภัย และพิมพ์ใหม่ในชื่อ *การลักพาตัว*)

อ้างอิง
-------

1. ↑  Robert Louis Stevenson Biography
2. ↑  "มรดกมหาภัย (kidnapped) แปลโดย อาษา ขอจิตต์เมตต์". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2014-11-07.
3. ↑  หมอสองชีพ หรือ หมอลามก (Strange Case of Dr. Jekyll and Mr. Hyde)
4. ↑  วรรณกรรมคลาสสิกระดับโลก แปลจากภาษาอังกฤษ

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ โรเบิร์ต หลุยส์ สตีเวนสัน
* โรเบิร์ต หลุยส์ สตีเวนสัน: เด็กชายขี้โรคผู้ท่องไปไกลสุดขอบฟ้า เก็บถาวร 2016-03-04 ที่ เวย์แบ็กแมชชีน
* ครบรอบวันเกิด 160 ปี โรเบิร์ต หลุยส์ สตีเวนสัน เก็บถาวร 2014-09-12 ที่ เวย์แบ็กแมชชีน
ปี พ.ศ. 2503 ได้ก่อตั้ง **วิทยาลัยเทคนิคธนบุรี** โดยเปิดสอนระดับ ปวส. ในสาขา *ช่างโลหะ* ซึ่งต่อมาได้กลายมาเป็น *ภาควิชาวิศวกรรมอุตสาหการ คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี* โดยเรียนรวมในชั้นปีที่ 1

ปี พ.ศ. 2504 ช่างโลหะ มีนักศึกษารุ่นแรก เรียนชั้นปีที่ 2 จำนวน 16 คน วิชาที่ทำการสอนมี ช่างกลึง ช่างหล่อ และช่างเชื่อม ไม่แยกสาขา 

ปี พ.ศ. 2506 ช่างโลหะ มีมีนักศึกษารุ่นแรก จบชั้นปีที่ 3 จำนวน 11 คน โดยจบแล้วได้วุฒิประกาศนียบัตรวิชาชีพชั้นสูง (ปวส.) และได้ก่อตั้ง แผนกวิชาช่างโลหะ คณะวิชาช่างกล วิทยาลัยเทคนิคธนบุรี

ปี พ.ศ. 2508 เปลี่ยนชื่อ แผนกวิชาจาก ช่างโลหะ เป็น *ช่างเทคนิคการผลิต* (Manufacturing Technology) สังกัด คณะวิชาช่างกล วิทยาลัยเทคนิคธนบุรี และในปีนี้เริ่มเปิดสอนปี 4 – ปี 5 (จบแล้วได้วุฒิ ปทส.)

ปี พ.ศ. 2510 เปลี่ยนชื่อ แผนกจาก ช่างเทคนิคการผลิต เป็น *แผนกเทคนิคการผลิต* (Production Technology) เริ่มแผน ช่างกลึง เป็น *สาขาวิชาช่างกลโรงงาน* ช่างหล่อ เป็น *สาขาวิชาหล่อโลหะ* และ ช่างเชื่อม เป็น *สาขาวิชาช่างเชื่อมโลหะแผ่น*

ปี พ.ศ. 2513 เปลี่ยนชื่อ แผนกเทคนิคการผลิต เป็น *ภาควิชาอุตสาหการ* (Production Engineering) สังกัด คณะวิศวกรรมศาสตร์ สถาบันเทคโนโลยีพระจอมเกล้า วิทยาเขตธนบุรี โดยนักศึกษาที่จบหลักสูตร 5 ปี จะได้รับวุฒิปริญญาตรี วิศวกรรมศาสตรบัณฑิต สาขาวิศวกรรมอุตสาหการ (วศ.บ. อุตสาหการ)

ปี พ.ศ. 2533 ภาควิชาวิศวกรรมอุตสาหการ ได้ปรับการเรียนการสอนใหม่โดยลดเวลาเรียนจาก 5 ปี เหลือ 4 ปี เพื่อให้เข้ากับสภาวการณ์ในขณะนั้น 

ปี พ.ศ. 2537 สาขาช่างกลโรงงาน (อาคารอุตสาหการ 1) ได้แยกตัวจากภาควิชาวิศวกรรมอุตสาหการ จัดตั้งเป็นภาควิชาใหม่ ชื่อว่า *ภาควิชาเครื่องมือและวัสดุ*

ปี พ.ศ. 2545 ภาควิชาวิศวกรรมอุตสาหการ ได้ก่อตั้ง *สาขาเมคคาทรอนิกส์* ขึ้น โดยเป็นหลักสูตวิศวกรรมสมัยใหม่ ที่มุ่งผลิตวิศวกรให้มีความรู้ความสามารถในการออกแบบ วิเคราะห์ สร้าง บำรุงรักษา เครื่องจักรกลสมัยใหม่เช่น หุ่นยนต์ เครื่องจักรที่ ควบคุมด้วยคอมพิวเตอร์ และการนำคอมพิวเตอร์มาช่วยในการออกแบบ วิเคราะห์และ ผลิต กระบวนการผลิตแบบอัตโนมัติ ซึ่งนักศึกษาที่จบหลักสูตร จะได้รับปริญญาบัตร วิศวกรรมศาสตรบัณฑิต สาขาวิศวกรรมเมคคาทรอนิกส์ (วศ.บ.เมคคาทรอนิกส์)

ตั้งแต่อดีตจนถึงปัจจุบัน การเรียนการสอนของภาควิชาวิศวกรรมอุตสาหการเน้นหนักทั้งทฤษฎีและปฏิบัติทุกสาขาวิชา นักศึกษาที่จบการศึกษาทุกคน จะสามารถออกแบบคำนวณและลงมือทำได้ทุกคน โดยนโยบายของมหาวิทยาลัยที่ยังยึดถือคือ *"การเรียนการสอนให้นักศึกษาได้รู้ทั้งทฤษฎีและปฏิบัติควบคู่กันไป "* จนกว่าความจำเป็นทางด้านเทคโนโลยีจะถึงจุดอิ่มตัว

ดูเพิ่ม
-------

* มหาวิทยาลัยเทคโนโลยีพระจอมเกล้าธนบุรี
* ภาควิชาวิศวกรรมอุตสาหการ มหาวิทยาลัยเทคโนโลยีพระจอมเกล้าธนบุรี เก็บถาวร 2009-02-06 ที่ เวย์แบ็กแมชชีน

อ้างอิง
-------

* คัดจาก 40 ปี พระจอมเกล้าธนบุรี
**สัตว์เคี้ยวเอื้อง** (อังกฤษ: ruminant) เป็นสัตว์เลี้ยงลูกด้วยน้ำนมในอันดับ Artiodactyla ซึ่งย่อยอาหารที่ประกอบด้วยพืชเป็นหลัก โดยเริ่มจากการย่อยให้นุ่มก่อนในกระเพาะอาหารส่วนแรกของสัตว์นั้น ซึ่งเป็นการกระทำของแบคทีเรียเป็นหลัก แล้วจึงสำรอกเอาอาหารที่ย่อยแล้วครึ่งหนึ่งออกมา เรียกว่า เอื้อง (cud) ค่อยเคี้ยวอีกครั้ง ขบวนการเคี้ยวเอื้องอีกครั้งเพื่อย่อยสลายสารที่มีอยู่ในพืชและกระตุ้นการย่อยอาหารนี้ เรียกว่า "การเคี้ยวเอื้อง" (ruminating) 

มีสัตว์เคี้ยวเอื้องอยู่ราว 150 สปีชีส์ ซึ่งมีทั้งสัตว์เลี้ยงและสัตว์ป่า สัตว์เลี้ยงลูกด้วยนมที่เคี้ยวเอื้องมีทั้งปศุสัตว์ แพะ แกะ ยีราฟ ไบซัน กวางมูส กวางเอลก์ ยัค กระบือ กวาง อูฐ อัลปากา ยามา แอนทิโลป พรองฮอร์น และนิลกาย ในทางอนุกรมวิธาน อันดับย่อย Ruminanti มีสัตว์ทุกสปีชีส์ที่กล่าวมาข้างต้น ยกเว้นอูฐ ลามาและอัลปากา ซึ่งอยู่ในอันดับย่อย Tylopoda ดังนั้น คำว่า "สัตว์เคี้ยวเอื้อง" จึงมิได้มีความหมายเหมือนกับ Ruminantia คำว่า "ruminant" มาจากภาษาละตินว่า ruminare หมายถึง "ไตร่ตรองถี่ถ้วนอีกครั้ง" (to chew over again)

อ้างอิง
-------

1. ↑  "Ruminant Digestive System" (PDF).
มะเร็งสามารถรักษาได้ด้วยการผ่าตัด เคมีบำบัด รังสีบำบัด การบำบัดฮอร์โมน การรักษาแบบมุ่งเป้า (รวมทั้งการรักษาภูมิคุ้มกัน) และการทำให้ตายสังเคราะห์ (synthetic lethality) ทางเลือกการรักษาขึ้นอยู่กับตำแหน่งและระดับของเนื้องอกและระยะของโรค เช่นเดียวกับสภาวะโดยรวมของผู้ป่วย (สภาพของผู้ป่วย) มีการรักษามะเร็งขั้นทดลองอยู่ระหว่างการพัฒนาจำนวนหนึ่ง ภายใต้ประมาณการปัจจุบัน มนุษย์สองในห้าคนจะมีมะเร็งในระยะหนึ่งของช่วงชีวิต

การขจัดมะเร็งอย่างสมบูรณ์โดยไม่ก่อความเสียหายต่อร่างกายส่วนที่เหลือ (คือ การบรรลุการรักษาโดยแทบไม่มีผลเสีย) เป็นเป้าหมายการรักษาในอุดมคติและมักเป็นเป้าหมายในทางปฏิบัติ บางครั้งสามารถบรรลุได้โดยการผ่าตัด แต่ความโน้มเอียงของมะเร็งในการรุกรานเนื้อเยื่อใกล้เคียงหรือแพร่กระจายไปที่ไกลโดยการแพร่กระจายเห็นได้ด้วยกล้องจุลทรรศน์ (microscopic metastasis) มักจำกัดประสิทธิผลของการผ่าตัด และเคมีบำบัดและรังสีบำบัดสามารถมีผลเสียต่อเซลล์ปกติได้ ฉะนั้น การรักษาที่มีผลเสียที่ไม่ค่อยสำคัญจึงอาจยอมรับเป็นเป้าหมายในทางปฏิบัติได้ในบางกรณี และนอกจากเจตนารักษาแล้ว เป้าหมายในทางปฏิบัติยังรวมถึง (1) การระงับมะเร็งให้ไม่แสดงอาการ (subclinical state) และธำรงภาวะนั้นไว้ให้มีคุณภาพชีวิตที่ดีหลายปี (คือ การรักษามะเร็งเสมือนโรคเรื้อรัง) และ (2) การบริบาลบรรเทาโดยไม่มีเจตนารักษา (สำหรับมะเร็งแพร่กระจายระยะก้าวหน้า)

เนื่องจาก "มะเร็ง" หมายถึงกลุ่มโรค จึงไม่น่ามี "การรักษามะเร็ง" เดี่ยว ๆ เช่นเดียวกับการรักษาเดี่ยว ๆ สำหรับโรคติดเชื้อทุกชนิด เคยเชื่อว่าสารยับยั้งการสร้างหลอดเลือด (angiogenesis inhibitor) มีศักยภาพเป็นการักษา "กระสุนเงิน" ที่ใช้ได้กับมะเร็งหลายชนิด แต่ไม่ได้ผลในทางปฏิบัติ

อ้างอิง
-------

1. ↑  "Cancer drugs are getting better and dearer". *The Economist*. สืบค้นเมื่อ 2017-05-19.
2. ↑  Enger, Eldon; และคณะ. *Concepts in Biology' 2007 Ed.2007 Edition*. McGraw-Hill. p. 173. ISBN 978-0-07-126042-8. สืบค้นเมื่อ 23 November 2012.
3. ↑  "What Is Cancer?". National Cancer Institute. สืบค้นเมื่อ 2009-08-17.
4. ↑  "Cancer Fact Sheet". Agency for Toxic Substances & Disease Registry. 2002-08-30. สืบค้นเมื่อ 2009-08-17.
5. ↑  Wanjek, Christopher (2006-09-16). "Exciting New Cancer Treatments Emerge Amid Persistent Myths". สืบค้นเมื่อ 2009-08-17.
6. ↑  Hayden, Erika C. (2009-04-08). "Cutting off cancer's supply lines". *Nature*. **458** (7239): 686–687. doi:10.1038/458686b. PMID 19360048.
ด่านพรมแดนระหว่างออสเตรียกับฮังการีในอดีตที่ถูกทิ้งร้าง
**การรื้อถอนรั้วพรมแดนด้านที่ติดกับออสเตรียของฮังการี** ในเดือนพฤษภาคม ค.ศ. 1989 ถือเป็นเหตุการณ์ประวัติศาสตร์ของช่วงสงครามเย็นและเป็นเหตุการณ์เริ่มแรกของระลอกการปฏิวัติในทวีปยุโรปซึ่งเป็นที่รู้จักทั่วไปว่า *ฤดูใบไม้ร่วงของประชาชาติ*

ประวัติศาสตร์
-------------

เมื่อวันที่ 2 พฤษภาคม ค.ศ. 1989 สาธารณรัฐประชาชนฮังการีเริ่มดำเนินการรื้อถอนรั้วซึ่งกั้นพรมแดนด้านที่ติดกับออสเตรียระยะทางกว่า 240-กิโลเมตร (150-ไมล์) ส่งผลให้เกิดรูโหว่ในแนวม่านเหล็กขึ้นเป็นครั้งแรก และจากการเปิดพรมแดนที่เชื่อมต่อกับโลกตะวันตกในครั้งนี้ เปิดโอกาสให้ชาวเยอรมันตะวันออกหลายร้อยคนที่พักผ่อนในช่วงวันหยุดในฮังการีสามารถหลบหนีไปยังออสเตรียและเดินทางต่อไปยังเยอรมนีตะวันตกได้อย่างปลอดภัย

การเปิดแนวพรมแดนของฮังการีในครั้งนี้สร้างความขุ่นเคืองให้กับรัฐบาลฝ่ายโซเวียตหลายแห่ง เนื่องจากพวกเขากลัวว่าสถานการณ์จะหวนกลับไปสู่ช่วงก่อนสร้างกำแพงเบอร์ลินที่ซึ่งชาวเยอรมันตะวันออกหลายพันคนต่างพากันหลบหนีไปยังเบอร์ลินตะวันตกทุกวัน ถึงแม้จะกังวลใจแต่สหภาพโซเวียตกลับไม่ใช้มาตรการตอบโต้ที่รุนแรงต่อฮังการี และเลือกที่จะใช้มาตรการไม่ยุ่งเกี่ยวกับกิจการภายในของรัฐอื่นแทน

นอกจากนี้การเปิดแนวพรมแดนยังหมายความว่าชาวฮังการีจะสามารถเดินทางข้ามไปยังออสเตรียเพื่อเลือกซื้อสินค้าหรือบริการได้ง่ายขึ้นอีกด้วย ส่งผลให้ชาวฮังการีจำนวนมากเดินทางข้ามไปยังออสเตรียเพื่อจับจ่ายใช้สอยและซื้อหาสินค้าอุปโภคบริโภคซึ่งไม่มีจำหน่ายหรือขาดแคลน โดยเหตุการณ์นี้ปรากฏเด่นชัดอย่างมากในช่วงสัปดาห์แรกของการเปิดพรมแดน ที่ซึ่งสามารถพบเห็นรถยนต์จำนวนมากผูกติดเครื่องซักผ้า (ที่เพิ่งซื้อมาใหม่) ไว้กับตัวถัง แล่นอยู่บนถนนในเขตเมืองของออสเตรียหลายแห่ง เช่น ในเมืองกราซ[]

การทะลักข้ามพรมแดนมายังฝั่งตะวันตกที่โด่งดังที่สุดเกิดขึ้นเมื่อวันที่ 19 สิงหาคมในปีเดียวกัน เมื่อมีการจัดงาน *ปิกนิกสันถวไมตรี* (friendship picnic) ที่เปิดให้ชาวออสเตรียและชาวฮังการีมารับประทานอาหารกลางแจ้งร่วมกันบริเวณชายแดนของทั้งสองประเทศ และมีชาวเยอรมันตะวันออกมากกว่า 900 คน เร่งรีบข้ามพรมแดนและหนีมายังออสเตรีย

อ้างอิง
-------

1. ↑  Stokes, G (1993), *The Walls Came Tumbling Down*, Oxford University Press, p. 131
2. ↑  Woodard, Colin (10 September 2009), "How a picnic led to the fall of the Berlin Wall", *Christian Science Monitor*.

แหล่งข้อมูลอื่น
---------------

* บทความ *2 May: Hungary dismantles border* โดยบีบีซี (อังกฤษ)
* บทความ *10 Sept: East Germans go West* โดยบีบีซี (อังกฤษ)
* บทความ *Les 20 ans d’un pique-nique qui a fait basculer l’histoire* โดยเลอมงด์ (ฝรั่งเศส)
พลลาเลศวร ปาลี
**พลลาเลศวร** (มราฐี: बल्लाळेश्वर; Ballaleshwar ตรงตัว: "จ้าวแห่งพลลาล": Ballal's Lord) เป็นโบสถ์พราหมณ์ของพระพิฆเนศ หนึ่งในอัษฏวินายกแปดแห่ง พลลาเลศวรตั้งอยู่ในหมู่บ้านปาลี (Pali) ห่างจากเมืองโรหะ (Roha) 28 กิโลเมตรในเขตไรคัท ตั้งอยู่ระหว่างป้อมสรัสคัท (Sarasgad) และแม่น้ำอัมบา (Amba)

สถาปัตยกรรม
-----------

ผู้ก่อสร้างคือโมเรศวร วิถถัล สินทกร (Moreshvar Vitthal Sindkar) หรือ ทิกเห (Dighe) ก่อสร้างมนเทียรนี้ขึ้นในปี 1640 เขาเป็นหนึ่งในผู้สร้างงานของศิวาจี มนเทียรหลังเดิมซึ่งสร้างไม้นั้นถูกรื้อและสร้างใหม่ด้วยหินในปี 1760 ออกแบบโดยศรี ฟัดนีส (Shri Fadnis) โดยสร้างออกมาในลักษณะของรูปอักษรคำว่า "ศรี" โดยการผสมปรอทและซีเมนต์ในการก่อสร้าง มนเทียรซึ่งหันหน้าไปทางตะวันออกนี้ออกแบบมาอย่างดีเพื่อให้แสงอาทิตย์ยามรุ่งอรุณส่องลงมาที่มูรติระหว่างการทำพิธีอารตีพอดี ระฆังหนึ่งของมนเทียรนั้นนำกลับมาโดย Chimaji Appa หลังทำศึกกับชาวโปรตุเกสใน Vasai และ Sasti ชนะ

### มูรติ

มูรติของพระคเณศนั้นประทับบนอาสน์หิน ตั้งโดยหันหน้าไปทางทิศตะวันออก ด้านหลังที่ประทับเป็นฉากเงินแสดงภาพของพระสิทธิและพระฤทธิทรงโบกพัด นอกจากนี้พระเนตรและพระนาภีขององค์มูรตินั้นได้ฝังเพชรไว้ด้านใน

อ้างอิง
-------



| * ด
* ค
* ก
พระคเณศ |
| --- |
| ปาง | 
* มหาคณปติ
* พลคณปติ
* หฤทรคณปติ
* เหรัมพคณปติ
* อุจฉิศตคณปติ
* คังกิเต็ง
* พระนาม

 |  |
| การบูชา | 
* คาณปัตยะ
* คเณศจตุรถี
* คเณศชยันตี
* สันกัศติจตุรถี
* เทวสถาน
* พระพิฆเนศในศาสนาต่าง ๆ

 |
| กลุ่มเทวสถานอัษฏวินายก | 
* โมรคาว
* สิทธเตก
* ปาลี
* มหัธ
* เถอูร์
* เลณยาทรี
* โอฌร
* ราญชณคาว

 |
| ตำนานและงานเขียน | 
* คเณศปุราณะ
* มุทคลปุราณะ
* คณปติอถรรวศิรสะ
* คเณศสหสรนาม
* เรื่องเล่า

 |
| เทพเจ้าที่เกี่ยวข้อง | 
* คณ
* พระชายาในพระพิฆเนศ
* วินายก
* วินายกี
* พระอิศวร
* เจ้าแม่ศรีมหาอุมาเทวี
* พระขันทกุมาร

 |
| อื่น ๆ | 
* ศาสนาฮินดู
* เทพปกรณัมฮินดู
* โมทกะ
* บนวิกิมีเดียคอมมอนส์

 |
**วัดอาน** เป็นวัดร้างตั้งอยู่ที่ตำบลบางใหญ่ อำเภอบางปลาม้า จังหวัดสุพรรณบุรี

ประวัติความเป็นมา ไม่ทราบแน่ชัด แต่สันนิษฐานจากรูปแบบสถาปัตยกรรมที่พบภายในวัด น่าจะสร้างประมาณปลายสมัยอู่ทองหรือต้นสมัยอยุธยา จากภาพเมื่อ พ.ศ. 2510 ก็มีสภาพเป็นวัดร้าง ในสมัยพม่าทำศึกกับกรุงศรีอยุธยา พม่ายกทัพผ่านมา คงจะพักทัพช้างทัพม้าที่นี่ และเอาช้างเอาม้าไปอาบน้ำที่โคกวัดช้าง ซึ่งตั้งอยู่ใกล้กับแม่น้ำท่าจีน และที่ชื่อว่า "วัดอาน" คงมาจากอานช้าง อานม้า ที่ชำรุดทิ้งไว้

แม้วัดอานจะเป็นวัดร้าง ไม่มีพระสงฆ์อยู่จำพรรษา แต่ก็ได้รับการดูแลอย่างดีจากชาวบ้าน มีทั้งป้ายบอกทางเข้าวัด ซุ้มประตู ศาลา วิหาร ลานจอดรถ ห้องน้ำ รวมทั้งร้านจำหน่ายสินค้าพื้นเมือง วัดมี *หลวงพ่อจันทรังษี* หรือ *หลวงพ่ออาน* พระพุทธรูปปางสะดุ้งมารเนื้อศิลาแลงขนาดหน้าตักกว้าง 47 นิ้ว สูง 57 นิ้ว ซึ่งคาดว่าพระพุทธรูปองค์นี้น่าจะสร้างขึ้นในสมัยอู่ทองหรือต้นกรุงศรีอยุธยา ประดิษฐานอยู่ในวิหาร มีเจดีย์ย่อมุมไม้สิบสองก่ออิฐถือปูน ศิลปะสมัยอยุธยา–รัตนโกสินทร์ จำนวน 2 องค์

อ้างอิง
-------

1. ↑  ""วัดอาน" ร้างพระแต่ศรัทธาคนไม่ร้าง". คมชัดลึก.
2. ↑  "ประวัติวันอาน (หลวงพ่อจันทรังษี)" (PDF). องค์การบริหารส่วนตำบล.
3. ↑  กรมศิลปากร. "วัดอาน" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 29 พฤษภาคม 2566. เข้าถึงจาก
**วัดอุทยานนที** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโขด อำเภอเมืองชลบุรี จังหวัดชลบุรี

วัดอุทยานนที ชาวบ้านเรียก **วัดอุทยาน** หรือ **วัดสมถะ** ตั้งวัดราว ๆ รัชกาลที่ 2 แห่งรัตนโกสินทร์ เมื่อ พ.ศ. 2390 ได้รับพระราชทานวิสุงคามสีมาเมื่อวันที่ 13 มีนาคม พ.ศ. 2528 หอระฆังที่มีความสูงกว่า 20 เมตร ประชาชนได้นำพระบรมฉายาลักษณ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร มาประดิษฐานบนหอระฆังนี้

วัดมีเกจิอาจารย์คือหลวงพ่อครีพ พระปิดตาหลวงพ่อครีพเป็นที่นิยมมาแต่โบราณเป็นพระยอดนิยมของชาวจังหวัดชลบุรี เรียกกันว่า พระยอดขุนพลแห่งพระปิดตาของเมืองชลบุรี อีกรูปคือหลวงพ่อมาท่านไม่นิยมสร้างพระปิดตา วัตถุมงคลของท่านส่วนใหญ่จะเป็นเหรียญรูปเหมือนของท่าน

อ้างอิง
-------

1. ↑  "วัดอุทยานนที". สำนักงานพระพุทธศาสนาแห่งชาติ.
2. ↑  ""วัดอุทยานนที" ชลบุรี นำพระบรมฉายาลักษณ์ ร.9 ประดิษฐานบนหอระฆังให้ ปชช.ถวายสักการะ". ผู้จัดการออนไลน์.
3. ↑  "ประวัติและความเป็นมา "หลวงพ่อครีพ พิมพ์เศียรเล็ก วัดสมถะ หรือวัดอุทยานนที"".
4. ↑  "พระครูโสภณกิจจาทร (บุญมา ปุณฺณโก)". ศูนย์ข้อมูลกลางทางวัฒนธรรม.
บทความนี้เกี่ยวกับวัดในจังหวัดอ่างทอง สำหรับวัดในจังหวัดเชียงใหม่ ดูที่ วัดต้นเกว๋น

**วัดอินทราวาส** ตั้งอยู่เลขที่ 43 หมู่ที่ 7 บ้านไผ่เกาะ ตำบลสาวร้องไห้ อำเภอวิเศษชัยชาญ จังหวัดอ่างทอง สังกัดคณะสงฆ์มหานิกาย ที่ดินที่ตั้งวัดมีเนื้อที่ 33 ไร่ 3 งาน 20 ตารางวา โฉนดที่ดินเลขที่ 4986

อาณาเขต
-------

* ทิศเหนือ จดถนนลาดยาง ของ ร.พ.ช.
* ทิศใต้ จดที่ราชพัสดุ และที่ดินของประชาชน
* ทิศตะวันออก จดถนน ค.ส.ล. ของ เทศบาลตำบลสาวร้องไห้
* ทิศตะวันตก จดคลองระบายน้ำของชลประทาน

ลักษณะพื้นที่ตั้งวัด ภูมิประเทศเป็นที่ราบลุ่ม สภาพแวดล้อมโดยรอบเป็นหมู่บ้าน เป็นทุ่งนา มีถนนตัดผ่านหมู่บ้านและวัด เป็นเส้นทางคมนาคมที่สะดวก

เสนาสนะ
-------

อาคารเสนาสนะประกอบด้วย

* อุโบสถ กว้าง 8 เมตร ยาว 25 เมตร สร้างเมื่อ พ.ศ. 2514 เป็นอาคารคอนกรีตเสริมเหล็ก
* ศาลาการเปรียญ กว้าง 12 เมตร ยาว 18 เมตร สร้างเมื่อ พ.ศ. 2489 เป็นอาคารไม้ทรงไทยสองชั้น
* หอสวดมนต์ กว้าง 8.80 เมตร ยาว 14 เมตร สร้างเมื่อ พ.ศ. 2507 เป็นอาคารครึ่งตึกครึ่งไม้
* กุฎิสงฆ์ จำนวน 8 หลัง เป็นอาคารครึ่งตึกครึ่งไม้

นอกจากนี้มี เมรุ 1 หลัง หอระฆัง 1 หลัง โรงครัว 2 หลัง และมณฑป 1 หลัง เป็นอาคารคอนกรีตเสริมเหล็ก เป็นศาลา 3 มุข ทรงไทย

ปูชนียวัตถุ
-----------

* มีพระประธานประจำอุโบสถ ปางสะดุ้งมาร ขนาดหน้าตักกว้าง 77 นิ้ว สูง 106 นิ้ว สร้างเมื่อ พ.ศ. 2515
* พระประธานประจำศาลาการเปรียญ ปรางสะดุ้งมาร ขนาดหน้าตักกว้าง 65 นิ้ว สูง 45 นิ้ว

ประวัติ
-------

วัดอินทราวาส ตั้งวัดเมื่อ พ.ศ. 2475 โดยมีนายแก้ว นางผ่อง ทองนิล และนายอินทร์ เสือน้อย เห็นว่าในท้องถิ่นนี้ ยังไม่มีวัดทำบุญ บำเพ็ญกุศล ที่มีอยู่ก็ห่างไกล ไม่สะดวกแก่การเดินทาง จึงได้ปรึกษากันที่จะสร้างวัดขึ้นในท้องถิ่นนี้ จึงตกลงและซื้อที่ดินได้ จำนวน 11 ไร่ เป็นที่จัดตั้งวัด ต่อมามีผู้มีจิตศรัทธาถวายบ้านทรงไทย จำนวน 4 หลัง มาปลูกเป็นกุฎิ เป็นที่พักอาศัยของพระสงฆ์ และได้บอกบุญไปยังชาวบ้านในท้องถิ่นนั้น เพื่อนำเงินมาสร้างหอสวดมนต์ เป็นที่ทำวัตรสวดมนต์ของพระสงฆ์ต่อไป ซึ่งการสร้างเสนาสนะของวัดแห่งนี้ ได้มีประชาชนมีจิตศัทธาร่วมกันทำบุญ อีกทั้งร่วมกันพัฒนาต่อเติม จนมีเสนาสนะเป็นที่มั่นคงถาวร และวัดมีความเจริญรุ่งเรืองตามลำดับ ได้รับพระราชทานวิสุงคามสีมา เมื่อวันที่ 10 กรกฎาคม พ.ศ. 2515 เขตวิสุงคามสีมา กว้าง 40 เมตร ยาว 80 เมตร

ลำดับเจ้าอาวาส
--------------

การบริหารและการปกครอง มีเจ้าอาวาสตามรายนาม ดังนี้

1. พระอธิการตั๋น
2. พระอธิการเผื่อน
3. พระอธิการแกละ
4. พระมหาประเสริฐ พ.ศ. 2492 ถึง พ.ศ. 2500
5. พระอธิการบุญเหลือ พ.ศ. 2500 ถึง พ.ศ. 2506
6. พระครูคุณวรวัฒน์ (หลวงปู่กลั่น) พ.ศ. 2507 ถึง พ.ศ. 2530
7. พระใบฎีกาเล็ก ยสธโร พ.ศ. 2532 ถึง พ.ศ. 2544
8. พระครูไพบูลย์ศีลวัฒน์ พ.ศ. 2545 ถึง ปัจจุบัน

การศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2517

อ้างอิง
-------

1. ↑  *ประวัติวัด ทั่วราชอาณาจักร เล่มที่ 3*, กองพระพุทธศาสนสถาน สำนักงานพระพุทธศาสนาแห่งชาติ
หน้านี้เป็นชื่อบุคคลจีน นามสกุลคือ *เซฺว*

**เซฺว เฉิน** (จีน: 薛晨; อังกฤษ: Xue Chen; 18 กุมภาพันธ์ ค.ศ. 1989 – ) เป็นนักกีฬาวอลเลย์บอลชายหาดหญิงชาวจีน ซึ่งมีส่วนสูงที่ 6 ฟุต 3 นิ้ว หรือสูง 191 ซม. เธอเกิดที่เมืองฝูโจว มณฑลฝูเจี้ยน แต่เธอทำการฝึกในซานย่า มณฑลไหหลำ รวมถึงทำการฝึกใน รัฐแคลิฟอร์เนีย ภายใต้การดูแลของโค้ชเดน เซลนิค

เซฺวเริ่มเล่นบาสเกตบอล ตั้งแต่เมื่อครั้งยังเด็ก แต่เธอก็ไม่ชอบการเล่นกีฬาที่ถูกเนื้อต้องตัวกับอีกฝ่าย ในภายหลังเธอจึงเล่นวอลเลย์บอลในร่มตั้งแต่อายุ 10 ถึง 13 ปี ก่อนที่จะมามุ่งหลักที่วอลเลย์บอลชายหาด เธอเริ่มฝึกกีฬาระดับอาชีพใน ค.ศ. 2000 ที่โรงเรียนกีฬาฝูโจว และใน ค.ศ. 2002 เธอได้เข้าศึกษาต่อที่วิทยาลัยการกีฬาฝูโจว และกลายเป็นสมาชิกคนหนึ่งของทีมวอลเลย์บอลชายหาดทีมชาติจีน เซฺวได้รับการเปิดตัวในการแข่งขัน สวอตช์-FIVB เวิลด์ทัวร์ใน ค.ศ. 2005 ร่วมกับ ยฺหวี เหวินฮุ่ย และชนะรางวัล FIVB ท็อปรูกี้ ใน ค.ศ. 2006 

ช่วงต้นปี ค.ศ. 2006 เซฺวกลายเป็นผู้เล่นที่อายุน้อยที่สุดที่ชนะในรายการสำคัญ โดยในวันที่ 28 พฤษภาคม ค.ศ. 2006 ขณะมีอายุได้ 17 ปี เธอได้รับรางวัล 400,000 ดอลลาร์สหรัฐ ในรายการ ไชน่าซั่งไห่จินซานโอเพ่น

ต่อมา ใน ค.ศ. 2006 เซฺว และ จาง ซี ได้รับรางวัลเหรียญทองจากการแข่งขันทีมหญิงในเอเชียนเกมส์ 2006 ทั้งคู่ยังได้รับรางวัลเหรียญทองแดงในวอลเลย์บอลชายหาดหญิงจากการแข่งขันโอลิมปิกฤดูร้อน 2008

แล้วทั้งคู่ก็ประสบความสำเร็จอย่างดีเยี่ยมใน ค.ศ. 2010 ซึ่งรวมถึงการชนะรายการ แกรนด์สแลม ในมอสโก ประเทศรัสเซีย เป็นสมัยที่สอง พวกเธอยังประสบความสำเร็จอย่างน่าอัศจรรย์โดยได้รับเหรียญทองในการแข่งขัน FIVB เวิลด์ทัวร์ประเภทหญิงรอบไฟนอล ในหมู่เกาะโอลันด์ ประเทศฟินแลนด์ โดยทำสถิติครองเหรียญทองแย่งสองนักกีฬาชาวบราซิล ฟรันซา-ซิลวา โดยในวันที่ 21 สิงหาคม ค.ศ. 2010 ใน ค.ศ. 2009 เธอทั้งสองได้รับรางวัลเหรียญทองในการแข่งขัน เอเชียนวอลเลย์บอลบีชแชมเปี้ยนชิป ที่เมืองไหโข่ว มณฑลไหหลำ ประเทศจีน และสร้างผลงานอีกครั้งใน ค.ศ. 2010 จากนั้น เธอทั้งสองก็ได้รับเหรียญทองในรายการ ซานย่าโอเพ่น ในมณฑลไหหลำ, เอเชียนเกมส์ที่กว่างโจว รวมถึง เอเชียนบีชเกมส์ ทีมของซูและจาง ได้รับการจัดอันดับรวมอยู่ในลำดับที่ 4 ประจำ ค.ศ. 2010 ของอันดับวอลเลย์บอลชายหาดโลก FIVB และสามารถจบฤดูกาลได้โดยเป็นที่หนึ่งของอันดับโลก FIVB

ทั้งนี้ เซฺว เฉิน ได้รับการจัดให้อยู่ในอันดับที่สามของ การจัดอันดับซีเอ็นเอ็นอินเตอร์เนชันแนลของนักกีฬาเอเชียที่เซ็กซี่มากที่สุดจำนวน 30 คน

ผู้เล่นร่วมทีม
--------------

* จาง ซี (ค.ศ. 2006–2008, ค.ศ. 2010–ปัจจุบัน)
* ยฺหวี เหวินฮุ่ย (ค.ศ. 2005)

อ้างอิง
-------

1. ↑  "Xue Chen Profile & Bio, NBC Olympics" (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2008-08-24. สืบค้นเมื่อ 2008-08-25.
2. ↑  "Xue Chen: Career, Beach Volleyball Database" (ภาษาอังกฤษ). สืบค้นเมื่อ 2008-08-11.
3. ↑  "17-year old Xue Chen Captures SWATCH-FIVB World Tour Gold Medal" (ภาษาอังกฤษ). สืบค้นเมื่อ 2008-11-10.
4. ↑  Asia's 30 sexiest athletes
5. ↑  Most attractive female Olympians[*ลิงก์เสีย*]
**วัดอุณาโลม** (เขมร: វត្តឧណ្ណាលោម) เป็นวัดที่กรุงพนมเปญ ประเทศกัมพูชา อยู่ใกล้กับพระบรมราชวังจตุมุขสิริมงคล เป็นศูนย์กลางคณะสงฆ์มหานิกายของกัมพูชาเนื่องจากเป็นวัดที่ประทับสมเด็จพระสังฆราชมหานิกาย

แต่เดิมวัดอุณาโลมน่าจะเคยเป็นศาสนสถานโบราณ เนื่องจากภายในมีพระมหาเจดีย์อุณาโลมซึ่งสร้างครอบปราสาทหินสมัยพระนคร ปรากฏหลักฐานว่าสร้างในสมัยพระบรมราชา (เจ้าพระยาญาติ) เหตุที่เรียกว่า "วัดอุณาโลม" เพราะเรียกตามชื่อเจดีย์ใหญ่กลางเจดีย์ทั้งห้า ที่อยู่ทางตะวันตกของวัด ความเก่าแก่ของวัดอุณาโลมมีความเก่าแก่กว่ากรุงพนมเปญเสียอีก

มีการบูรณปฏิสังขรณ์ในสมัยสมเด็จพระสังฆราช (เที่ยง) เมื่อครั้งที่สมเด็จพระเจ้าบรมวงศ์เธอ กรมพระยาดำรงราชานุภาพ เสด็จไปกรุงพนมเปญ ได้ทรงกล่าวถึงวัดอุณาโลมว่า 

> ...ไปดูวัดอุณาโลมอันเป็นวัดสังฆราชฝ่ายมหานิกาย อยู่ข้างด้านเหนือพระราชวัง บรรดาวัดในเมืองพนมเพ็ญ ไม่ว่าวัดหลวงวัดราษฎร์ ถึงเป็นวัดมีมาแต่โบราณบ้าง เช่น วัดอุณาโลมนี้เป็นต้น ก็มักมาสร้างใหม่ในชั้นสมเด็จพระนโรดม มาตั้งเมืองพนมเพ็ญเป็นราชธานี
> 
> 

 ต่อมาได้รื้อพระอุโบสถหลังเก่าแล้วสร้างขึ้นใหม่ เริ่มสร้างหลังใหม่ทดแทนเมื่อ พ.ศ. 2500 แล้วเสร็จในปี พ.ศ. 2503 แล้วได้มีการทำบุญฉลองเป็นเวลา 4 วัน 3 คืน เมื่อวันที่ 1–4 มิถุนายน พ.ศ. 2506 พระอุโบสถใหม่สูง 3 ชั้น

ในสมัยเขมรแดง วัดอุณาโลมได้รับความเสียหายหนักจากการทำลายล้าง แต่หลังจากนั้นวัดอุณาโลมก็ได้รับการฟื้นฟูบูรณะอย่างรวดเร็ว และกลายเป็นหนึ่งในสถานที่ท่องเที่ยวสำคัญของกรุงพนมเปญในปัจจุบัน

อ้างอิง
-------

1. ↑  "อภิญญา ตะวันออก : จากอุณาโลม-จตุรมุขถึงบายน-พนมเปญ".
2. ↑  "วัดพนม วัดอุณาโลม พระเจดีย์เงิน".

คอมมอนส์ มีภาพและสื่อเกี่ยวกับ:  
**วัดอุณาโลม**
ระวังสับสนกับ วัดอินทารามวรวิหาร หรือ วัดอินทาราม

**วัดอินทรวิหาร พระอารามหลวง** หรือที่เรียกทั่วไปว่า **วัดหลวงพ่อโต กรุงเทพมหานคร** เป็นพระอารามหลวงชั้นตรี ชนิดสามัญ ในเขตพระนคร กรุงเทพมหานคร เป็นวัดที่สันนิษฐานว่าสร้างมาตั้งแต่ก่อนสมัยรัตนโกสินทร์ เดิมเรียกว่า *วัดบางขุนพรหมนอก* ต่อมา ชาวลาวที่อาศัยบริเวณใกล้เคียงกับวัด นามว่า *เจ้าอินทร์* ผู้เป็นน้าชายของ*เจ้าน้อยเขียวค่อม* พระสนมเอกในพระบาทสมเด็จพระพุทธยอดฟ้าจุฬาโลกมหาราช ได้ทำการบูรณะวัดแห่งนี้ครั้งใหญ่ ชาวบ้านจึงเรียกวัดแห่งนี้ว่า *วัดอินทร์* เพื่อให้เกียรติแด่ผู้บูรณะวัดนี้ ต่อมาพระบาทสมเด็จพระมงกุฎเกล้าเจ้าอยู่หัวพระราชทานนามว่า *วัดอินทรวิหาร* ด้วยอาจเกิดสับสนกับ วัดอินทาราม ที่บางยี่เรือ

วัดอินทรวิหาร พระอารามหลวง เป็นที่รู้จักสำหรับ *หลวงพ่อโต* พระพุทธรูปปางอุ้มบาตรขนาดใหญ่ สร้างโดยสมเด็จพระพุฒาจารย์ (โต พฺรหฺมรํสี)

หลวงพ่อโต
---------

หลวงพ่อโต ในปี พ.ศ. 2519
**หลวงพ่อโต วัดอินทรวิหาร** (พระพุทธศรีอริยเมตไตรย) เป็นพระพุทธรูปยืนปางอุ้มบาตรขนาดใหญ่ มีความสูง สูง 32 เมตร สร้างขึ้นโดยสมเด็จพระพุฒาจารย์ (โต พฺรหฺมรํสี) เมื่อ พ.ศ. 2410 รัชสมัยพระบาทสมเด็จพระจอมเกล้าเจ้าอยู่หัว แต่ท่านก็ได้มรณภาพลงขณะที่สร้างไปได้ถึงบริเวณพระนาภี (สะดือ) การก่อสร้างจึงหยุดชะงักลง และได้มีการก่อสร้างต่อจนสำเร็จในปี พ.ศ. 2467 รัชสมัยพระบาทสมเด็จพระปกเกล้าเจ้าอยู่หัว และได้จัดให้มีงานสมโภชเป็นครั้งแรกเป็นเวลาสามวัน คือวันที่ 4-6 มีนาคม พ.ศ. 2471 ต่อมาได้ประดิษฐานพระบรมสารีริกธาตุบนยอดเกศ (เส้นผม) ซึ่งเป็นพระบรมสารีริกธาตุ ที่รัฐบาลของประเทศศรีลังกามอบให้ ในปี พ.ศ. 2523

จุดกราบขอพรและนมัสการบริเวณพระบาท (เท้า)
หลวงพ่อโตฯ เป็นอดีตรูปปั้นและพระพุทธรูปที่สูงที่สุดในกรุงเทพมหานคร (สูงที่สุดเป็นอันดับที่ 10 ของประเทศไทย) ทางวัดได้จัดงานประจำปี ระหว่างวันที่ 1 - 10 มีนาคม เป็นประจำทุกปี กระทั่งวัดปากน้ำภาษีเจริญได้ก่อสร้างพระพุทธธรรมกายเทพมงคลซึ่งมีความสูง 69 เมตร เสร็จสมบูรณ์เมื่อ พ.ศ. 2564 ทำให้หลวงพ่อโตฯ เป็นรูปปั้นที่สูงที่สุดในกรุงเทพมหานครอันดับที่ 2

อ้างอิง
-------

1. ↑
2. ↑
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2018-08-26. สืบค้นเมื่อ 2018-11-29.

ดูเพิ่ม
-------

* รายชื่อรูปปั้นที่สูงที่สุดในประเทศไทย


คอมมอนส์ มีภาพและสื่อเกี่ยวกับ:  
**วัดอินทรวิหาร**



พิกัดภูมิศาสตร์: 13°45′59″N 100°30′11″E﻿ / ﻿13.766469°N 100.503028°E﻿ / 13.766469; 100.503028
**ภาษาฮิตไทต์** (อังกฤษ: Hittite language) จัดเป็นภาษาที่สำคัญที่สุดภาษาหนึ่งในบรรดาภาษากลุ่มอินโด-ยูโรเปียนหรืออินเดีย-ยุโรป ในอานาโตเลีย อยู่ในกลุ่มย่อยภาษาอินโด-ฮิตไทต์ จัดเป็นภาษาที่ตายแล้ว มีความสัมพันธ์ใกล้ชิดกับภาษาลูเวีย ภาษาลิเดีย ภาษาไลเซีย และภาษาปาลา เคยใช้พูดโดยชาวฮิตไทต์ กลุ่มชนที่สร้างจักรวรรดิฮิตไทต์มีศูนย์กลางอยู่ที่เมืองฮัตตูซาสในอานาโตเลียภาคกลางตอนเหนือ (ตุรกีปัจจุบัน) ภาษานี้ใช้พูดในช่วง 1,057 – 557 ปีก่อนพุทธศักราช มีหลักฐานแสดงว่าภาษาฮิตไทต์และภาษาที่เกี่ยวข้องได้ใช้พูดต่อมาอีก 200 -300 ปีหลังจากการล่มสลายของจักรวรรดิฮิตไทต์ ภาษาฮิตไทต์จัดเป็นภาษาตระกูลอินโด-ยุโรเปียนรุ่นแรกๆ นักภาษาศาสตร์ส่วนใหญ่จัดให้เป็นภาษาที่สืบทอดมาจากภาษาอินโด-ยุโรเปียนดั้งเดิมและเป็นพี่น้องกับภาษาตระกูลอินโด-ยุโรเปียนในสมัยโบราณ

ประวัติ
-------

หลักฐานภาษาฮิตไทต์ที่รู้จักในเบื้องต้น มาจากจารึกอักษรรูปลิ่มประมาณ 25,000 แผ่น หรือเศษจารึก ที่ยังคงเก็บรักษาอยู่ในหอจดหมายเหตุเมืองโบอาซเกย (Boğazköy) ในประเทศตุรกี เรียกว่า จารึกฮิตไทต์ ส่วนใหญ่จะอยู่ในช่วงจักรวรรดิฮิตไทต์ (ประมาณ 957-647 ปีก่อนพุทธศักราช) และเป็นเรื่องเกี่ยวกับศาสนา และเรื่องอื่นๆ ส่วนจารึกภาษาฮิตไทต์โบราณ (ประมาณ 1650-1595 ปีก่อนคริสตกาล) นั้น ยังมีการเก็บเป็นสำเนาไว้จากสมัยจักรวรรดิ และถือเป็นจารึกที่เก่าแก่ที่สุดในตระกูลภาษาอินเดียยุโรปที่เคยพบมา

นักภาษาตะวันออกศึกษา ชื่อเบดริช โฮรซนี (Bedrich Hrozny)ได้สรุปไว้เมื่อปี พ.ศ. 2458 ว่า ฮิตไทต์เป็นภาษาในกลุ่มตระกูลอินเดียยุโรป เพราะมีการลงวิภัตติปัจจัย ของทั้งคำนามและกริยา ที่คล้ายกันกับภาษาในตระกูลเดียวกันนี้ในสมัยต้น ๆ ภาษาฮิตไทต์นี้ให้ข้อมูลที่สำคัญมากเกี่ยวกับระบบเสียงของภาษาในตระกูลนี้

ไวยากรณ์
--------

ภาษาฮิตไทต์ไม่มีลักษณะทางไวยากรณ์หลายอย่างที่พบในภาษาตระกูลอินโด-ยุโรเปียนสมัยโบราณอื่น ๆ เช่น ภาษาลิทัวเนีย ภาษาสันสกฤต และภาษากรีก คำนามมี 8 การกคือ ประธาน การเรียกขาน กรรมตรง ความเป็นเจ้าของ กรรมรอง-สถานที่ เครื่องมือ คำนามและ alative จากหลักฐานเท่าที่มีอยู่พบว่ามีการใช้การกกับนามพหูพจน์น้อยกว่านามเอกพจน์ และในระยะท้าย ๆ พบว่าการใช้การกกับนามพหูพจน์ได้สูญหายไป นามแบ่งเป็นสองเพศคือสามัญกับเป็นกลางและมีสองจำนวนคือเอกพจน์กับพหูพจน์ 

คำกริยาผันตามระดับของคำกริยาสองแบบคือการเชื่อมต่อกับ mi- และ hi- รูปการกระทำมีสองแบบคือประธานกระทำและประธานถูกกระทำ มีสองมาลาคือ ชี้เฉพาะและคำสั่ง กาลมีสองแบบคือปัจจุบันและอดีต มีรูปนามกริยาสองแบบคือนามกริยาและรูปอนุภาค การเรียงประโยคเป็นแบบเดียวกับภาษากลุ่มอานาโตเลียอื่น ๆ โดยทั่วไป การเริ่มต้นประโยคหรือวลีจะใช้อนุภาคเชื่อมประโยคหรืออื่น ๆ ในรูปนำหน้าหรือรูปหัวข้อซึ่งเป็นห่วงโซ่ที่ผูกแต่ละประโยคเข้าด้วยกัน
**วัดอุทัยธาราม** เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงบางกะปิ เขตห้วยขวาง กรุงเทพมหานคร ตั้งอยู่ริมถนนเลียบทางรถไฟสายตะวันออก ชาวบ้านเรียกว่า **วัดบางกะปิ** เนื่องจากอยู่ริมคลองบางกะปิ

สันนิษฐานว่าสร้างวัดขึ้นประมาณ พ.ศ. 2310 มีเรื่องเล่าว่า พระยาอุทัยหนีทัพพม่ามาแล้วได้ฝังสมบัติมาไว้ที่เจดีย์ ซึ่งคาดว่าสร้างวัดและเจดีย์ช่วงนี้ ต่อมาปี พ.ศ. 2487 เจดีย์ถูกระเบิดทำลาย จึงได้พบโบราณวัตถุต่าง ๆ เช่น พระเครื่องเนื้อชินสนิมแดง พระยอดธง พระโคนสมอ พระพุทธรูปบูชา และพระบรมธาตุ กรมศิลปากรนำมาขึ้นทะเบียนไว้ จึงสันนิษฐานว่าเป็นวัดที่พระยาอุทัยได้สร้างไว้ จึงเป็นที่มาของชื่อวัด วัดได้รับพระราชทานวิสุงคามสีมา เมื่อ พ.ศ. 2514

พระอุโบสถเป็นอาคารก่ออิฐถือปูน ขนาดกว้าง 15.30 เมตร ยาว 38.00 เมตร หน้าบันแกะไม้แกะสลักรูปนารายณ์ทรงสุบรรณ ซุ้มประตู หน้าต่าง ปูนปั้นลายพุดตานเครือเถาวัลย์ประดับด้วยเครื่องถ้วยจีน ประตูหน้าต่างแกะสลักเครือเถาวัลย์ ภายในประดิษฐานพระพุทธรุปทองเหลืองสมัยสุโขทัย หน้าตักกว้าง 1.50 เมตร และพระพุทธรูปสมัยเชียงแสนสัมฤทธิ์สิงห์หนึ่ง หน้าตักกว้าง 1 ศอก ส่วนวิหารมีขนาดเล็กกว่าอุโบสถ ไม้แกะสลักรูปนารายณ์ทรงสุบรรณ ซุ้มประตูทรงมงกุฎปั้นปูนประดับลวดลายเครือเถาวัลย์ ซุ้มประตูหน้าต่างปั้นปูนลายพุดตาน มีกุฏิสงฆ์จำนวน 27 หลัง มีทั้งอาคารคอนกรีตเสริมเหล็ก และเป็นครึ่งตึกครึ่งไม้ และ อาคารไม้ หอสวดมนต์ ศาลาการเปรียญ

รายนามเจ้าอาวาส
---------------

* พระอุปัชฌาย์ทอง
* พระอธิการดี
* พระอธิการแดง
* พระโต (รักษาการเจ้าอาวาสวัดอุทัยธาราม)
* เจ้าคณะหมวดอุย อินฺทโชติ
* พระครูปราโมทย์ธรรมคุณ (ชื่น อกมฺปโก)
* พระมงคลสุนทร (ยอด มหาปญฺโญ)
* พระครูอุทัยธรรมานุกูล ดร. (สามารถ อิทฺธิญาโณ)

อ้างอิง
-------

1. ↑  "วัดอุทัยธาราม". *พระสังฆาธิการ*.
2. ↑  "รายละเอียดที่สำคัญทางด้านประวัติศาสตร์และโบราณคดี" (PDF).[*ลิงก์เสีย*]
3. ↑  "พระครูอุทัยธรรมานุกูล (สามารถ อิทฺธิญาโณ) | พระสังฆาธิการ". *sangkhatikan.com* (ภาษาอังกฤษ).
ผู้หญิงชาวฝรั่งเศสถูกจับโกนหัวสำหรับ*ให้ความร่วมมือกับศัตรูในทางแนวนอน*. เมือง Montélimar area, สิงหาคม 1944.
**การให้ความร่วมมือกับศัตรูในทางแนวนอน** (Collaboration Horizontale) เป็นคำที่ใช้เรียกพฤติกรรมของผู้หญิงที่ถูกตราหน้าว่าทรยศขายชาติ เพราะได้ไปมีความสัมพันธ์ร่วมหลับนอนกับทหารชาวเยอรมันผู้เข้ามารุกรานและยึดครองประเทศต่าง ๆ ยุโรป เช่น ฝรั่งเศส เนเธอร์แลนด์ เป็นต้น ผู้หญิงส่วนมากมักมีความยินยอมพร้อมใจหรือถูกบังคับขู่เข็ญ บางส่วนก็เป็นผู้หญิงขายบริการทางเพศให้กับทหารเยอรมัน

หลังจากกองทัพสัมพันธมิตรได้เข้ามาปลดปล่อยประเทศต่าง ๆ ในด้านตะวันตกให้พ้นจากการปกครองของนาซีเยอรมัน เหล่าบรรดาผู้หญิงเหล่านั้นจะถูกฝูงชนจับมาโกนผมจนหัวล้าน ฉีกเสื้อผ้าจนเปลือยกาย และกรีดใบหน้าเป็นตราสัญลักษณ์สวัสติกะเพื่อประจานในฐานทรยศชาติ

การให้ความร่วมมือกับศัตรูในทางแนวนอน เชื่อว่ามีการผลิตเด็กทารกเชื้อสายฝรั่งเศสและเยอรมัน 20,000 คนซึ่งเด็กเหล่านั้นถูกแม่ของเด็กที่ถูกบังคับจากสังคมฝรั่งเศสให้ทอดทิ้งที่โรงเลี้ยงเด็กกำพร้าและเด็กเหล่านั้นก็ถูกสังคมรังเกียจเข้าไปอีก ในหลายปีต่อมา รัฐมนตรีว่าการกระทรวงต่างประเทศฝรั่งเศส เบอร์นาด เคาน์เนอร์ ได้เกลี้ยกล่อมชาวฝรั่งเศสให้ยอมรับคนกลุ่มเหล่านั้น

อ้างอิง
-------

* Fabrice Virgili (1995). "Les "tondues" à la Libération :le corps des femmes, enjeu d'une réaproppriation". Clio. Femmes, Genre, Histoire.
* Marc Bergère (September 2004). "Tous les milieux sociaux ont été visés". Historia. Paris (693): 56–60.
* Shapin, Stephen (20 September 2013). "Book Review: 'Brave Genius' by Sean B. Carroll". Wall Street Journal.
* "Les "enfants de la guerre" reconnus par Berlin". Libération. 20 February 2009.
* "Collaboration horizontale". IMDB.
**การใช้ออกซิเจนสูงสุด**  (อังกฤษ: maximal oxygen consumption, VO2 max) หมายถึง ปริมาณก๊าซออกซิเจนสูงสุดที่ร่างกายใช้ไปในเวลา 1 นาทีในภาวะที่ร่างกายออกกำลังกายจนถึงจุดที่อัตราการใช้ออกซิเจนสูงสุด หมายความว่า

1. กล้ามเนื้อหัวใจทำหน้าที่บีบตัวด้วยแรงสูงสุดและอัตราการเต้นสูงสุด (maximal contraction and rate) แล้ว ไม่สามารถเพิ่มการบีบตัวและการเต้นได้อีก
2. อัตราการหายใจและการขยายของปอดถึงจุดสูงสุด ถุงลมทุกถุงเกิดการแลกเปลี่ยนก๊าซด้วยอัตราที่สูงสุดแล้ว (maximal gas exchange)
3. เม็ดเลือดแดงทุกเม็ดมีโมเลกุลของออกซิเจนมาเกาะอยู่อย่างเต็มที่ครบหมดแล้ว
4. เซลล์กล้ามเนื้อทุกเซลล์สามารถแลกเปลี่ยนออกซิเจนได้เต็มที่แล้ว

เมื่อใดที่ออกกำลังกายจนเกิดภาวะทั้ง 4 ประการข้างต้นหมายความว่า ทุกระบบไม่สามารถให้ออกซิเจนตอบสนองความต้องการของร่างกายได้มากกว่านี้อีกแล้ว เราจึงต้องทดสอบจนแน่ใจว่าถึงภาวะของ VO2 max จริง ๆ นักวิทยาศาสตร์การกีฬาจะใช้หลักการว่า VO2 max เกิดขึ้นเมื่อชีพจรถึงจุดสูงสุดแล้วไม่ว่าจะเพิ่มงาน (workload) ไปอีกเท่าใดก็ตาม ค่า VO2 max นี้เป็นดัชนีหลักที่ใช้ในการบอกสมรรถภาพร่างกายของแต่ละคนและเนื่องจากเป็นการสะท้อนหน้าที่สูงสุดของ 4 ระบบหลักของร่างกาย ค่า VO2 max จึงเป็นดัชนีทั้งทางแอโรบิคของร่างกาย (aerobic index) และดัชนีความทนทานของหัวใจ (cardiac endurance)
**จักรพรรดิหลงอู่** (จีน: 隆武; พินอิน: *Lóngwǔ*) พระนามเดิม **จู อวี่เจี้ยน** (จีน: 朱聿鍵; พินอิน: *Zhū Yùjiàn*; 1602 – 6 ตุลาคม ค.ศ. 1646) พระนามอย่างเป็นทางการ **เจ้าชายแห่งถัง** เป็นจักรพรรดิแห่งราชวงศ์หมิงใต้ตั้งแต่วันที่ 18 สิงหาคม ค.ศ. 1645 เมื่อพระองค์ได้ปราบดาภิเษกในฝูโจว พระองค์เป็นทายาทรุ่นที่แปดของจู จิง เจ้าชายติงแห่งถัง ซึ่งเป็นพระราชโอรสพระองค์ที่ 23 ของปฐมจักรพรรดิราชวงศ์หมิง จู หยวนจาง

เมื่อกองทัพราชวงศ์ชิงบุกหนานจิงในเดือนมิถุนายน ค.ศ. 1645 พระองค์หนีไปหางโจวในเดือนสิงหาคมของปีเดียวกัน ตามความเห็นของขุนนางระดับสูงหลายคน พระองค์ได้เสด็จขึ้นครองบัลลังก์ราชวงศ์หมิงในฝูโจว โดยได้รับการถวายพระนามรัชศกว่า หลงหวู่ (隆武; พินอิน: Lóngwǔ) พระนามรัชศกของพระองค์หมายถึง "อุดมสมบูรณ์และการต่อสู้" หลังจากการเริ่มต้นอย่างมีหวังในตำแหน่งทางภูมิศาสตร์ของฝูเจี้ยนที่เป็นชายขอบของจักรวรรดิ ตัดขาดจากดินแดนใจกลางด้วยเทือกเขาหลายแห่ง แต่พระองค์ก็ขาดกองกำลังที่มีประสิทธิภาพและประสบความล้มเหลวในส่วนของทางการในการหาจุดยืนที่เป็นเอกภาพในราชสำนัก เมื่อกองกำลังชิงบุกฝูเจี้ยนในปลายฤดูร้อนปี ค.ศ. 1646 เจิ้ง จื้อหลงพันธมิตรที่แข็งแกร่งที่สุดของจักรพรรดิยอมจำนนในขณะที่ลูกชายของเขา เจิ้ง เฉิงกงถอยกลับไปสู่ทะเล

จักรพรรดิหลงอู่ ถูกทิ้งให้อยู่กับกองกำลังที่ลดน้อยลง ต่อมาในวันที่ 6 ตุลาคม ค.ศ. 1646 พระองค์เขาถูกจับและประหารชีวิตโดยกองทัพราชวงศ์ชิง

อ้างอิง
-------

1. ↑  Struve 1988, p. 665 harvnb error: no target: CITEREFStruve1988 (help), note 24.
2. ↑  Struve 1988 harvnb error: no target: CITEREFStruve1988 (help), pp. 665 (date of enthronement) and 676 (date of capture and execution).

| * ด
* ค
* ก
ฮ่องเต้แห่งราชวงศ์หมิง |
| --- |
| หมิง | 
* หงอู่
* เจี้ยนเหวิน
* หย่งเล่อ
* หงซี
* เซฺวียนเต๋อ
* เจิ้งถง
* จิ่งไท่
* เจิ้งถง (ครั้งที่ 2)
* เฉิงฮั่ว
* หงจื้อ
* เจิ้งเต๋อ
* เจียจิ้ง
* หลงชิ่ง
* ว่านลี่
* ไท่ชาง
* เทียนฉี
* ฉงเจิน

 | 明 |
| หมิงใต้ | 
* หงกวง
* หลงอู่
* เกิงหยิน
* เฉาอู่
* หย่งลี่
* ตงอู่
* ติงอู่

 |
| เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน |